
Dragi colegi,





În primul an din existenţa noului CSM am început multe lucruri şi mai multe sunt cele pe care le avem de făcut astfel încât sistemul juridic din România să fie fără cusur, astfel încât românii şi, alături de ei, toţi cetăţenii europeni interesaţi, să fie convinşi, cu mâna pe inimă, că în ţara noastră se face dreptate. Căci asta ne preocupă în primul rând, acesta e ţelul nostru: ca în România să se facă dreptate şi ca oamenii să aibă încredere în justiţie.


Trei obiective am urmărit în mod deosebit în acest prim an al noului CSM: eficienţa înfăptuirii actului de justiţie, consolidarea statutului şi a integrităţii magistraţilor şi a personalului auxiliar şi, nu în ultimul rând, apropierea de cetăţeni şi creşterea încrederii în justiţie. Toate trei sunt interconectate şi îndeplinirea acestor adevărate „porunci” va face bine întregii societăţi româneşti. 


Planul strategic adoptat la finele acestui an are obiective clare: întărirea justiţiei ca putere publică, creşterea eficienţei justiţiei, întărirea competenţei în sistemul judiciar, responsabilizarea lui şi dezvoltarea justiţiei ca serviciu public.


Un aspect pozitiv îl reprezintă, fără îndoială, reechilibrarea schemelor de personal ale instanţelor: am reuşit să transferăm nu mai puţin de 69 de posturi vacante de judecători de la instanţele puţin încărcate sau cu un volum mare de muncă  la instanţe foarte. De altfel, aceasta era o recomandare întâlnită ani la rând în rapoartele CE. 


Dată fiind situaţia de la secţia penală a ICCJ, unde a existat şi există pericolul real de prescriere a unor fapte penale din dosarele aflate pe rol, CSM şi-a asumat responsabilitatea promovării unor judecători la ÎCCJ pe dispoziţiile actualei legi, cu respectarea  unor reguli de transparenţă şi obiectivitate, atâta cât permite legea actuală, cu toate imperfecţiunile ei. Dacă am fi aşteptat noua lege, situaţia de la ÎCCJ ar fi devenit dramatică.


Am considerat întotdeauna că oamenii care însufleţesc sistemul juridic trebuie să fie adevărate modele pentru societate. Doar aşa va creşte încrederea în justiţia din România şi noi ne vom îndeplini rolul pe care îl avem în cadrul societăţii. De aceea ne-am implicat, cu convingere, în domeniul integrităţii, atât în privinţa membrilor CSM, cât şi a judecătorilor promovaţi la Înalta Curte de Casaţie şi Justiţie, a magistraţilor, în general. Totodată, am propus să fie privaţi de pensiile speciale magistraţii şi personalul auxiliar al instanţelor şi parchetelor care sunt condamnaţi definitiv pentru infracţiuni de corupţie. Nu e normal ca, din cauza câtorva colegi care au greşit, societatea să blameze întregul sistem. 


Cu siguranţă, activitatea Inspecţiei judiciare ar fi trebuit să ne ajute mai mult. De abia în toamna anului 2011, la iniţiativa CSM, s-au iniţiat o serie de controale, unele de o importanţă majoră şi în premieră pentru sistemul judiciar, ale căror rezultate vor veni la debutul anului 2012. Astfel, peste 3800 de dosare mai vechi de 5 şi 10 ani vor fi analizate fiecare în parte, cu determinarea chiar a unor posibile culpe ale judecătorilor în ce priveşte managementul de caz. La acest moment avem finalizat o mică parte din control, la patru instanţe, unde Inspecţia judiciară propune, cercetări disciplinare faţă de un număr de 7 magistraţi. Un număr de 138 de dosare vechi de mare corupţie vor fi analizate fiecare în parte, cu determinarea cauzelor care au condus la întârzieri în instrumentarea lor. În fine, am pornit un control privind eficienţa managerială la Înalta Curte de Casaţie şi Justiţie, control ce va fi derulat pentru prima dată în istoria acestei instanţe.  


Ne punem speranţele în noua conducere interimară a Inspecţiei judiciare, care şi-a conturat obiectivele pe termen scurt. Putem vorbi, în sfârşit, de o viziune a ceea ce trebuie să facă pe un parcurs temporal Inspecţia, în raport cu atribuţiile sale şi cu recomandările indicate de CE.


CSM s-a arătat preocupat de creşterea responsabilizării magistraţilor, în tandem necesar cu respectarea independenţei acestora. De aceea, nu am putut rămâne impasibili atunci când actori importanţi ai scenei publice din România au făcute declaraţii politicianiste prin care au adus atingere independenţei justiţiei sau atunci când guvernul a propus şi parlamentul a aprobat prevederi legale pe care le-am considerat periculoase şi incompatibile cu un stat de drept. De exemplu, aşteptăm acum un răspuns de la Curtea Constituţională legat de legile privind statutul judecătorilor şi procurorilor, respectiv statutul Inspecţiei judiciare.


În plus, foarte pe scurt, vreau să vă spun că în acest an am făcut paşi decisivi în creşterea transparenţei, a apropierii de cetăţean. Şedinţele noului CSM sunt publice. Ele sunt transmise în direct, în premieră, pe site-ul oficial al instituţiei. Toate documentele din ordinea de zi sunt publicate pe acelaşi site, csm1909.ro, astfel încât toţi cei interesaţi să le poată consulta. Am înfiinţat, în această toamnă, o agenţie de ştiri, infocsm.ro, care transmite în timp real informaţii legate de activitatea CSM şi a altor instituţii din sistemul juridic, precum INM sau ÎCCJ.


De asemenea, sunt mândru că eforturile depuse de membrii CSM, de INM, de instanţele din ţară, au contribuit la o mai bună popularizare a noului Cod Civil. Cele peste 20 de broşuri în care sunt prezentate noile instituţii din Codul Civil au fost traduse în mai multe limbi de circulaţie internaţională.


În încheiere, vă urez un an nou plin de realizări, multă sănătate, bucurii şi mulţumire. Fie ca oamenii să capete încredere că în România se face dreptate!





Horaţius Dumbravă


Preşedintele CSM








CONSILIUL SUPERIOR AL MAGISTRATURII


Calea Plevnei, nr. 141B, Sector 6, Bucureşti Tel/fax: 021.311.69.01, 2; 


site: www.csm1909.ro

"Consiliul Superior al Magistraturii este garantul independenţei justiţiei"














  


Activitatea Plenului CSM





În această perioadă Plenul Consiliului Superior al Magistraturii a hotărât:


promovarea în funcţia de judecător la ÎCCJ – Secţia penală, a următorilor judecători: doamna CISMASIU LEONTINA, judecător la CA Bucureşti; doamna COBZARIU MARICELA, judecător la T Bacău; doamna ILIE IOANA ALINA, judecător la CA Bucureşti; doamna LEFTERACHE LAVINIA VALERIA, judecător la CA Bucureşti; doamna ROG LUCIA TATIANA, judecător la CA Bucureşti. 


promovarea în funcţia de judecător la ÎCCJ – Secţia I civilă a doamnei TROPCEA MIHAELA CARMEN, judecător la CABucureşti, şi a hotărât eliberarea doamnei judecător TROPCEA MIHAELA CARMEN din funcţia de inspector şef al IJ, respectiv inspector în cadrul SIJ pentru judecători, începând cu data promovării la ÎCCJ.


numirea în funcţia de secretar general al CSM a doamnei MARCU ROZA, judecător la Tribunalul Bucureşti şi eliberarea din funcţia de şef al Serviciului sinteze şi pregătirea lucrărilor şedinţelor Consiliului Superior al Magistraturii;


numirea în funcţia de director al DAERIP din cadrul CSM a domnului RADU FLORIN RĂZVAN, consilier juridic – personal de specialitate juridică asimilat judecătorilor şi procurorilor ;


numirea în funcţia de şef al Serviciului legislaţie şi documentare din cadrul CSM a doamnei UZLĂU ANDREEA SIMONA, judecător la CA Bucureşti;


numirea în funcţia de şef al Serviciului programe din cadrul CSM a doamnei TEODOROIU SIMONA MAYA, consilier juridic – personal de specialitate juridică asimilat judecătorilor şi procurorilor ; 


numirea în funcţia de şef al Serviciului afaceri europene şi relaţii internaţionale din cadrul CSM a domnului POPA FLAVIAN ALEXANDRU, procuror la PJ Braşov, detaşat la Agentul Guvernamental pentru CEDO.


a aprobat: 


structura Raportului privind starea justiţiei aferent anului 2011; repartizarea sarcinilor privind redactarea diferitelor secţiuni ale Raportului privind starea justiţiei între compartimentele aparatului tehnic; modul de colectare şi termenele limită pentru colectarea datelor necesare întocmirii Raportului: forma finală a variantei de lucru a Raportului va fi prezentată SG al CSM până la data de 01.02.2012. � HYPERLINK "http://emap.csm1909.ro/Documente.aspx?path=emap_docs/200704Documente/1154000000383307.PDF" ��http://emap.csm1909.ro/Documente.aspx?path=emap_docs/200704Documente/1154000000383307.PDF�


a avizat favorabil: 


proiectul de lege privind organizarea şi desfăşurarea alegerilor pentru autorităţile administraţiei publice locale şi a alegerilor pentru Camera Deputaţilor şi Senat din anul 2012, precum şi pentru modificarea şi completarea Titlului I al Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, cu observaţiile formulate de DLDC.


15 decembrie 2011- Plenul CSM a solicitat de urgenţă  punerea în discuţia Secţiilor Unite ale Înaltei Curţi de Casaţie şi Justiţie sesizarea Curţii Constituţionale pentru controlul constituţionalităţii proiectului de Lege pentru  modificarea şi completarea  Legilor  nr. 303/2004  şi   nr. 317/2004,  înainte  de  promulgare.


Plenul a decis declanşarea procedurii de selecţie a candidaţilor la funcţia de inspector în cadrul IJ de pe lângă Plenul CSM, pentru ocuparea a 23 de posturi de inspector care urmează a se vacanta până la data de 01 mai 2012 inclusiv, din care 15 în cadrul Serviciului de inspecţiei judiciară pentru judecători şi 8 posturi în cadrul Serviciului de inspecţie judiciară pentru procurori, repartizarea posturilor urmând a se face în raport cu criteriul de reprezentativitate instituit de art. 42 alin. (2) din Regulamentul de organizare şi funcţionare a CSM ; de asemenea, a hotărât declanşarea procedurii de selecţie pentru ocuparea a 9 posturi vacante de inspector în cadrul Serviciului de inspecţie judiciară pentru judecători, repartizarea posturilor urmând a se face în raport cu criteriul de reprezentativitate instituit de art.42 alin.(2) din Regulamentul de organizare şi funcţionare a CSM.

Componenţa CSM, 2011-2016





Preşedinte


jud. Nicolae Horaţius DUMBRAVĂ 


Vicepreşedinte


proc. George BĂLAN





MEMBRI ALEŞI, cu activitate permanentă – JUDECĂTORI ŞI PROCURORI:


jud. Mircea ARON 


jud. Vasilică Cristi DANILEŢ


proc. Florentina GAVADIA 


jud. Alina Nicoleta GHICA


proc.Graţiana Daniela    


         Petronela ISAC 


jud. Ana Cristina LĂBUŞ 


proc. Dimitrie Bogdan LICU 


jud. Adrian Toni NEACŞU 


proc. Oana Andrea SCHMIDT HĂINEALĂ


jud. Mona Maria PIVNICERU


jud. Alexandru ŞERBAN


jud. Marius BADEA 


       TUDOSE 





REPREZENTANŢI AI SOCIETĂŢII CIVILE:


prof. univ. dr. Corina Adriana DUMITRESCU


Georgiana IORGULESCU





MEMBRI DE DREPT:


jud. Livia Doina STANCIU – preşedintele ICCJ


av. Cătălin Marian PREDOIU – ministrul justiţiei


proc. Laura Codruţa KOVESI  – procuror general al PICCJ


STATUTUL MEMBRILOR CSM





CSM funcţionează ca organ cu activitate permanentă. 


Hotărârile se iau în Plen şi în secţii, potrivit atribuţiilor ce revin acestora. 


 Mandatul membrilor aleşi este de 6 ani, fără posibilitatea reînvestirii.


Magistraţii aleşi ca membri ai CSM îşi suspendă activitatea de judecător sau procuror referitoare la prezenţa judecătorilor în complete de judecată, respectiv efectuarea actelor de urmărire penală. Funcţiile lor de conducere la instanţe sau parchete se suspendă de drept. 


Ei pot fi revocaţi la propunerea preşedintelui sau vicepreşedintelui Consiliului ori a


 unei  treimi din membri, sau la cererea majorităţii adunărilor generale de la nivelul instanţelor sau parchetelor pe care le reprezintă.

"Consiliul Superior al Magistraturii este garantul independenţei justiţiei"





Activitatea Secţiei pentru judecători  a CSM


În perioada de referinţă, Secţia a  hotărât:


înaintarea către Preşedintele României a propunerii de numire în funcţia de preşedinte al Secţiei penale a ÎCCJ, pe o perioadă de 3 ani, a doamnei JÎJÎIE CORINA MICHAELA, judecător la ÎCCJ, delegată în funcţia de preşedinte al Secţiei penale a instanţei supreme; 





numirea în funcţie de conducere a următorilor magistraţi:


judecător URSU ILIE – preşedintele Secţiei II civile de cont. admin. şi fiscal a T. Bistriţa- Năsăud;


judecător PARPALEA-FILIP NICOLAE – preşedintele     Secţiei  penale T. Vaslui;


judecător GRIGORESCU NICOLETA – preşedintele Secţiei civile  minori şi fam., conflicte de muncă şi asig. sociale. CA Braşov;


judecător GRECU MĂDĂLINA ELENA – preşedintele Secţiei II civile de cont. admin. şi fiscal T. Prahova;


judecător ŞOMANDRĂ DUMITRU – preşedintele Secţiei civile de cont. admin. şi fiscal T. Sibiu;


judecător MACAMETE ELENA CAMELIA – preşedintele  Secţiei  penale J. Craiova.


a aprobat: 





Raportul IJ privind situaţia dosarelor mai vechi de un an (fond) respectiv 6 luni (recurs) la ÎCCJ;


componenţa echipei de control ce va efectua verificări privind eficienţa managerială şi modul de îndeplinire a atribuţiilor ce decurg din legi şi regulamente, a calităţii serviciului de către judecătorii cu funcţii de conducere la ÎCCJ, în perioada 16.01.2012-06.02.2012, verificări dispuse prin Hot. Secţiei nr. 465/23.06.2011.





Activitatea Secţiei pentru procurori a CSM


În  perioada de referinţă, Secţia a hotărât: 





numirea doamnei procuror ALBU ALINA în funcţia de procuror şef  al Biroului de combatere a infracţiunilor de violenţă din cadrul DIICOT – structura centrală;  


încetarea activităţii la DNA a domnului GHEORGHE RUSU, procuror militar colonel cu grad de PÎCCJ şi revenirea sa la PM de pe lângă TMTB;


numirea în funcţii de conducere a procurorilor declaraţi admişi la concursul sau examenul pentru numirea în funcţii de conducere desfăşurat în perioada 23.09. – 14.12.2011;


reînvestirea în funcţia de procuror şef Serviciul de cooperare internaţională, informare şi relaţii publice din cadrul DNA – nivel central a doamnei procuror JURMA ANCA;


detaşarea în cadrul CSM a domnului POPA FLAVIAN - PJ Braşov, pe o perioadă de 3 ani, începând cu data de 01.01.2012, ca urmare a numirii în funcţia de şef al Serviciului afaceri europene şi relaţii internaţionale din cadrul CSM  ( detaşarea în cadrul MAE  încetând cu data de 01.10.1012);


detaşarea în cadrul Misiunii UE de Poliţie în Bosnia şi Herţegovina (EUPM BiH) a doamnei GRAMA MEDA PETRONELA, procuror la PJ Târgu Mureş ( 01.01.2012 - 30.06.2012);


revenirea în funcţia de procuror la PCA Braşov a domnului DICU RĂZVAN COSMIN, inspector în cadrul IJ - Serviciul de inspecţie pentru procurori, la încetarea mandatului de procuror general adjunct al PCA Braşov, respectiv la data de 01.01.2012;


aprobarea Raportului IJ privind efectuarea controlului la DIICOT – Serviciul Teritorial Galaţi, Biroul Teritorial Vâlcea, Serviciul Teritorial Iaşi, Serviciul Teritorial Suceava şi Serviciul Teritorial Tg. Mureş, având ca obiect „măsurile luate de procurori şi conducerea parchetului în vederea soluţionării cauzelor mai vechi de 1 an de la data sesizării, aflate în curs de soluţionare”. 











Numiri în funcţie de conducere














Evenimente implicând membrii CSM





      5 decembrie 2011


  -  Participare la conferinţa de lansare a documentului 


 „Principii ale construcţiei şi execuţiei bugetului instanţelor”, 


  Organizată de Fundaţia Centrul de Analiză şi Dezvoltare


  Instituţională – Eleutheria, în parteneriat cu Konrad Adenauer


  Stiftung – Rule of Law Program South East Europe (A. Neacşu)


   7-9 decembrie 2011


 - Participare la a 53-a Plenară GRECO-Consiliul Europei,


 Strasbourg, Franţa (O. Schmidt-Hăineală) 


 - Întâlnire de lucru între membri ai CSM şi colectivele de


  judecători din cadrul CA Ploieşti,  T. Prahova, J. Ploieşti, 


  J Mizil, J Vălenii de Munte,   J Câmpina şi J Sinaia


 (M. Pivniceru şi M. Tudose)


     8 decembrie 2011


   - Participare la Simpozionul „Dezvoltarea constituţională a 


  României. Tradiţie şi modernitate. 20 de ani de la intrarea în


  vigoare a Constituţiei României din 8 decembrie 1991”,


  Aula Academiei Române (H. Dumbravă)


  - Participare la dezbaterea „Termenele lungi în justiţie: marile


   dosare de corupţie” organizată cu ocazia Zilei mondiale


  împotriva corupţiei, Hotel Capital Plaza, Bucureşti (H. 


  Dumbravă)


      9 decembrie 2011


   - Participarea reprezentanţilor CSM la reuniunea grupului de


    proiect al RECJ "Justiţia, Societatea şi Media" - Barcelona,    


   Spania (G. Isac)


   - Ziua Internaţională Împotriva Corupţiei, prezentare a 


   studiului despre corupţia judiciară şi integritatea sistemului,


   pentru auditori de justiţie şi studenţi la drept (C. Danileţ)


    - Participare la întâlnirea reprezentanţilor CSM cu 


  magistraţi străini, incluşi în Programul de schimb între


  autorităţile judiciare, CSM (M. Aron, A. Şerban)


    15 decembrie 2011


-  Sesiune de dezbateri privind relaţia dintre  reprezentanţii 


   sistemului judiciar şi ai instituţiilor de presă, CSM (M. Aron, 


   M. Pivniceru)


       15-16 decembrie 2011


    -  Seminar de formare a formatorilor din domeniul evaluării 


  activităţii profesionale a judecătorilor şi procurorilor, INM 


  (M Pivniceru)


       16 decembrie 2011


    -   Întâlnirea trimestrială a preşedinţilor/ vicepreşedinţilor


 curţilor de apel din ţară, respectiv a managerilor economici, 


  Sinaia (A. Ghica, H. Dumbravă, M. Aron)





























� INCLUDEPICTURE "http://www.csm1909.ro/csm/tree_img/patrat.gif" \* MERGEFORMATINET ���8 decembrie 2011





- ora 9,30 - Participare la Simpozionul "Dezvoltarea constituţională a României. Tradiţie şi modernitate. 20 de ani de la intrarea în vigoare a constituţiei României din 8 decembrie 1991"- Aula Academiei Române. (H. Dumbravă) �- ora 16,00 - Participare la dezbaterea "Termenele lungi în justiţie: marile dosare de corupţie" organizată cu ocazia Zilei mondiale împotriva corupţiei - Hotel Capital Plaza, Bucureşti. (H. Dumbravă)








� INCLUDEPICTURE "http://www.csm1909.ro/csm/tree_img/patrat.gif" \* MERGEFORMATINET ���7 - 9 decembrie 2011





- Participare la a 53-a Plenară GRECO – Consiliul Europei, Strasbourg, Franţa (O. Schmidt-Hăineală) �- Întâlnire de lucru între membri ai CSM şi colectivele de judecători din cadrul Curţii de Apel Ploieşti, Tribunalului Prahova, Judecătoriei Ploieşti, Judecătoriei Mizil, Judecătoriei Vălenii de Munte, Judecătoriei Câmpina şi Judecătoriei Sinaia. (M. Pivniceru şi M. Tudose)








� INCLUDEPICTURE "http://www.csm1909.ro/csm/tree_img/patrat.gif" \* MERGEFORMATINET ���5 decembrie 2011





Participare la conferinţa de lansare a documentului „Principii ale construcţiei şi execuţiei bugetului instanţelor", organizată de Fundaţia Centrul de Analiză şi Dezvoltare Instituţională – Eleutheria, în parteneriat cu Konrad Adenauer Stiftung – Rule of Law Program South East Europe. (A. Neacşu)

„Virtutea justiţiei constă 


în moderaţie, atunci când e reglementată cu înţelepciune.”


ARISTOTEL





(Domitus Ulpian)











„În sufletul nostru 


imaginea zeilor este iubirea


de adevăr şi dreptate”


DEMOSTENE





Comisia nr.4


Transparenţă şi integritate


Coord. comisie: jud. Cristi Danileţ





În data de 12.12.2011 a avut loc întâlnirea Comisiei nr. 4 cu reprezentanţi ai jurnaliştilor. În cadrul întâlnirii s-au  discutat  aspecte referitoare la actualele ghiduri: Ghidul de bune practici pentru cooperarea între instanţe, parchetele de pe lângǎ acestea şi mass media şi Ghidul de bune practici pentru cooperarea între purtătorul de cuvânt al Consiliului Superior al Magistraturii, omologii acestuia de la instanţe şi parchetele de pe lângă acestea şi mass media (scopul fiind îmbunătăţirea acestora şi adaptarea lor la noul Cod de procedura civilă); relaţia jurnaliştilor  cu purtătorii de cuvânt de la instanţe şi parchete; problemele cu care se confruntă jurnaliştii în cadrul instanţelor şi propuneri de îmbunătăţire a relaţiei lor cu reprezentanţii instanţelor.


Comisia nr. 5


Relaţia cu UE şi organismele internaţionale


Coord. comisie: proc. Oana Schmidt HăinealăÎ





Comisia a apreciat:


oportunitatea implicării CSM în proiectul general referitor la reforma CEDO.


Comisia a luat act: 


de conţinutul notei DAERIP privind vizita la CSM a magistraţilor străini incluşi în cadrul Programului de schimb între Autorităţile Judiciare derulat sub egida EJTN şi a dispus transmiterea notei către Plenul CSM în vederea desemnării reprezentanţilor CSM care vor participa la întâlnirea cu delegaţia magistraţilor înscrişi în programul EJTN;


de conţinutul notei DAERIP privind întâlnirea organizată de Agentul Guvernamental din cadrul MAE şi CA Craiova în cadrul Programului de informare a justiţiabililor şi a avocaţilor cu privire la condiţiile de admisibilitate a cererilor adresate CEDO şi a decis continuarea colaborării cu Agentul Guvernamental din cadrul MAE la acest proiect.


Comisia a aprobat, în şedinţa din data de 16.12.2011:


Proiectul raportului privind progresele înregistrate în cadrul MCV corespunzător perioadei 10.11. – 10 .12..2011, cu inserarea unor completări şi a decis transmiterea acestuia către MJ şi CE, după avizare, la data de 19.12.2011, pentru a putea include şi evoluţiile înregistrate la data de 16.12.2011.


Comisia nr. 6


Parteneriatul cu societatea civilă


Coord. comisie: jud. Badea Marius Tudose





În cadrul întâlnirii cu reprezentanţii Agenţiei Naţionale de Integritate s-a convenit asupra formei finale a protocolului de colaborare. Membrii Comisiei au decis transmiterea către Plenul CSM a proiectului de protocol în vederea analizării şi avizării acestuia.





Comisia nr. 1


Independenţa justiţiei şi cooperarea inter-instituţională


Coord. comisie: jud. Alexandru Şerban


În perioada de referinţă, Comisia  :


a apreciat, în completarea aspectelor reţinute în şedinţa din 13.10.2011, că, de lege ferenda, este necesară completarea art. 25 alin. (2) din Legea nr. 182/2002 privind protecţia informaţiilor clasificate, republicată, în sensul menţionării CSM printre instituţiile abilitate să stabilească, pentru domeniile lor de activitate şi responsabilitate, structuri şi măsuri proprii privind coordonarea şi controlul activităţilor referitoare la protecţia informaţiilor secrete de stat;


a apreciat că este necesară şi completarea art. 7 alin. (4) din aceeaşi lege, în sensul menţionării judecătorilor şi procurorilor printre persoanele care pot avea acces la informaţiile clasificate fără îndeplinirea procedurilor prevăzute de art. 7 alin (1) şi (3) şi art. 28 din acelaşi act normativ;


şi-a însuşit propunerea DLDC referitoare la soluţia de înfiinţare a unor complete specializate pentru judecarea dosarelor care conţin informaţii clasificate, din compunerea cărora să facă parte judecători care deţin autorizaţii sau certificate de acces. 


Comisia 3


Eficientizarea activităţii şi performanţa judiciară a instanţelor şi parchetelor


Coord. comisie: jud. Ana Lăbuş


În această perioadă Comisia a analizat: 


propunerile din nota DRUO de echilibrare a schemelor de personal ale instanţelor judecătoreşti, cu luarea în considerare a observaţiilor formulate de curţile de apel implicate şi a decis transmiterea lucrării către Plenul CSM cu propunerea de acordare a avizului conform pentru transferurile de posturi propuse în nota DRUO;


nota completatoare a notei DRUO privind fişa profesională prevăzută de art. 75 lin. 1 din Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul INEC şi şi-a însuşit-o;


nota Biroului concursuri privind calendarul estimativ al concursurilor şi examenelor ce urmează să se desfăşoare în cursul anului 2012, care a fost însuşită;


toate propunerile, centralizate la DLDC, de modificare a Legii nr. 303/2004, în special cu privire la evaluarea activităţii profesionale a magistraţilor. S-au purtat discuţii referitoare la principiile care au stat la baza modificării sistemului de evaluare a activităţii profesionale a magistraţilor – perioada la care se efectuează evaluarea individuală, modul de constituire a comisiilor de evaluare, precum şi perioada de valabilitate a evaluării în cazul promovării magistraţilor. Cu privire la alte modificări ale Legii nr. 303/2004, s-a apreciat ca oportună completarea acesteia cu posibilitatea magistraţilor de a se reîntoarce în sistem, fără concurs, în cazul în care nu au fost eliberaţi din funcţie din motive imputabile lor;


nota Biroului Statistică al CSM privind calendarul trecerii la colectarea datelor statistice exclusiv prin Modul statistic ECRIS pentru instanţe, care a fost însuşită;


punctul de vedere al DLDC privind procedura de urmat pentru repartizarea unui dosar în cazul în care toţi judecătorii unei secţii sunt incompatibili să judece acea cauză, şi a decis completarea tabelului centralizator al propunerilor de modificare a Regulamentului de ordine interioară al instanţelor judecătoreşti cu propunerea de reglementare a situaţiei în care toţi judecătorii unei secţii sunt incompatibili să judece acea cauză.

Comisia nr. 6


Parteneriatul cu societatea civilă


Coord comisie: jud. Marius Tudose














Relaţia cu Parlamentul şi Guvernul


În perioada de referinţă: 


Reprezentanţi ai Consiliului Superior al Magistraturii au participat la lucrările Comisiei juridice, de disciplină şi imunităţi a Camerei Deputaţilor la dezbaterile pe marginea proiectului de Lege pentru punerea în aplicare a Codului penal şi pentru modificarea şi completarea unor acte normative care cuprind dispoziţii penale, proiectului de Lege pentru modificarea şi completarea Legii nr. 303/2004 privind statutul judecătorilor şi procurorilor şi a Legii nr. 317/2004 privind Consiliul Superior al Magistraturii, precum şi a proiectului de Lege privind revizuirea Constituţiei României.  


 În cadrul lucrărilor Comisiei juridice, de numiri, disciplină, imunităţi şi validări a Senatului României, Consiliul Superior al Magistraturii a participat la discuţiile vizând Proiectul de lege pentru completarea Codului Penal şi a Legii nr. 286/2009 privind Codul penal.


Consiliul Superior al Magistraturii a avizat favorabil, cu observaţii, proiectul Hotărârii Guvernului privind condiţiile de acordare a despăgubirilor pentru unele prejudicii suferite de magistraţi în exercitarea atribuţiilor de serviciu sau în legătură cu acestea. 


Plenul Consiliului Superior al Magistraturii a avizat negativ reglementarea art. 140 din proiectul de Ordonanţă de urgenţă privind comunicaţiile electronice, reformulat ca urmare a propunerii Ministerului Justiţiei.


Consiliul Superior al Magistraturii a sesizat Ministerul Justiţiei, în vederea iniţierii proiectului de act normativ în vederea completării Ordonanţei Guvernului  nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, cu modificările şi completările ulterioare, în vederea plăţii contribuţiei anuale a Institutului Naţional al Magistraturii la Reţeaua Euro – Arabă de Formare Judiciară. 


Plenul CSM a sesizat ministrul justiţiei cu propunerea de modificare şi completare a art. 65 alin. (5) din Legea nr. 304/2004 privind organizarea judiciară, precum şi cu propunerea de completare a art. 18 alin. (2) din Legea nr. 303/2004 privind statutul judecătorilor şi procurorilor, prin includerea unor noi interdicţii care să constituie abateri disciplinare ale auditorilor de justiţie.


Consiliul Superior al Magistraturii a sesizat ministrul justiţiei pentru completarea art. 1081 alin. (1) pct. 1 lit. a) din Codul de procedură civilă şi completarea art. 198 alin. (4) lit. k) din Codul de procedură penală.





 „Justiţia este locul unde fiecare 


devine judecător şi doar judecătorul rămâne, şi el, un simplu om !” 





                         Judecător Gabriel Bălaşa


�
�






Alegeri CSM 


În data de 6 ianuarie 2012 vor avea loc alegeri pentru funcţiile de preşedinte şi vicepreşedinte ai CSM pentru un mandat de 1 an.


Plenul CSM a verificat şi validat, în conformitate cu dispoziţiile art. 22 alin. (2) din Regulamentul privind alegerea membrilor CSM, proiectul listei procurorilor desemnaţi pentru a candida la funcţia de membru al CSM: 


-  IOAN MARIUS ARON – PT Sibiu; 


- BOGDAN GABOR – PT Maramureş; 


- PETRE DRAGOŞ VOINESCU – PT Giurgiu. 

«La data de 15 decembrie 2011, Plenul Senatului a adoptat Legea pentru modificarea şi completarea Legii nr. 303/2004 privind statutul judecătorilor şi procurorilor şi a Legii nr. 317/2004 privind Consiliul Superior al Magistraturii, referitoare la răspunderea disciplinară a magistraţilor şi reorganizarea Inspecţiei Judiciare.


Consiliul Superior al Magistraturii apreciază că un număr relativ important din dispoziţiile acestui proiect de lege neagă litera şi spiritul Constituţiei, reprezentând un grav atentat la independenţa  justiţiei din România.


Intrarea în vigoare a unei astfel de legi va avea efecte devastatoare asupra echilibrului puterilor în stat, asupra ordinii publice şi constituţionale, prin diluarea, destabilizarea şi vulnerabilizarea puterii judecătoreşti, singura în măsură să asigure continuitatea statului de drept.


Mai mult, fără a neglija importanţa regândirii răspunderii disciplinare a magistratului şi fără a eluda necesitatea reorganizării Inspecţiei Judiciare, considerăm că  textele afectate de neconstituţionalitate aduc cele mai mari deservicii scopului propriu legii şi îngrădesc şansele ca aceasta să îşi dovedească eficienţa, utilitatea şi necesitatea. 


 Referindu-ne la dispoziţiile din această lege care, în opinia Consiliului Superior al Magistraturii, sunt neconstituţionale, prin faptul că încalcă principiile fundamentale ale independenţei justiţiei şi separaţiei puterilor în stat, reamintim că aceste două principii sunt interdependente, independenţa puterii judecătoreşti însemnând, practic, transpunerea instituţională a principiului separaţiei puterilor în stat. Articolul 1 alin. (4) din Constituţie este completat, în mod concordant, de toată gama de texte constituţionale care stabilesc atribuţiile reprezentanţilor fiecăreia dintre puterile statului. »


(Fragment din scrisoarea adresată de domnul judecător HORAŢIUS DUMBRAVĂ, Peşedintele CSM, adresată domnului AUGUSTIN ZEGREAN, Preşedintele Curţii Constituţionale a României) 

















Ghidul petiţionarului la CSM


Consiliul Superior al Magistraturii poate examina activitatea sau conduita necorespunzătoare a judecătorilor sau procurorilor, încălcarea obligaţiilor profesionale în raporturile cu justiţiabilii ori săvârşirea de către aceştia a unor abateri disciplinare.


În procedura de soluţionare a petiţiilor sau plângerilor, Consiliul Superior al Magistraturii:


NU POATE interveni în dosarele aflate pe rolul instanţelor sau  parchetelor;


NU POATE pune în discuţie soluţiile pronunţate prin hotărârile judecătoreşti, care sunt supuse căilor legale de atac;


NU POATE pune în discuţie măsurile dispuse de procurori;


NU POATE încălca principiile independenţei judecătorilor şi autorităţii de lucru judecat;


NU POATE efectua acte de urmărire penală;


NU POATE desfiinţa o hotărâre judecătorească, nu poate exercita, în numele vreuneia din părţi, o cale de atac şi nu poate dispune rejudecarea, repunerea pe rol a cauzelor sau strămutarea acestora;


NU POATE acorda asistenţă juridică.

ULTIMA ORĂ


În ziua de 21 decembrie 2011, la sediul CSM a avut loc ceremonia semnării Protocolului de colaborare convenit între CSM şi ANI. Prin Protocolul semnat astăzi, cele două instituţii au convenit să coopereze în vederea creşterii încrederii cetăţenilor în actul de justiţie, în independenţa, imparţialitatea şi profesionalismului magistraţilor; a asigurării respectării principiilor după care se desfăşoară activitatea de evaluare, respectiv legalitatea, confiden-ţialitatea, independenţa operaţională, celeritatea, buna administrare, dreptul la apărare, precum şi prezumţia dobândirii licite a averii. Protocolul a fost semnat, din partea CSM, de către domnul procuror George Bălan, Vicepreşedintele Consiliului, şi, din partea ANI, de către domnul Alexandru Cătălin Macovei, Preşedintele Agenţiei. 






































Şcoala Naţională 


de Grefieri


În şedinţa din data de 6 decembrie 2011, Consiliul de conducere al ŞNG a aprobat proiectul programului de formare continuă a personalului auxiliar de specialitate din cadrul instanţelor judecătoreşti şi a parchetelor de pe lângă acestea, pentru anul 2012. Programul de formare continuă a fost întocmit în urma consultării judecătorilor, procurorilor şi grefierilor din instanţele judecătoreşti şi parchete, dar şi a formatorilor SNG şi cuprinde un număr de 103 seminare organizate  în centrele de formare (Sovata, Bârlad, Giroc, Orşova şi Amara) şi 15 seminare desfăşurate la nivelul parchetelor de pe lângă curţile de apel. La acestea, se adaugă câte un seminar de drept procesual civil şi unul de drept procesual penal, desfăşurate în forma învăţământului la distanţă, ambele adresate grefierilor recrutaţi în mod direct, în anul 2011. Şi în anul 2012, având în vedere aprecierea de care s-au bucurat cele două acţiuni organizate în anul 2011, în colaborare cu INM, Şcoala va continua tradiţia iniţiată şi va derula, împreună cu INM, două seminare comune, la disciplinele – Cooperare judiciară internaţională în materie civilă şi Cooperare judiciară internaţională în materie penală, de natură a fundamenta relaţia grefier - magistrat, în scopul îmbunătăţirii  calităţii actului de justiţie. În urma concursurilor organizate de CA Bucureşti şi CA Timişoara, au fost încadraţi pe posturile vacante o serie de grefieri arhivari pentru care SNG a iniţiat organizarea şi coordonarea stagiului de specializare prevăzut de dispoziţiile art. 10 şi art. 28 din Legea 567/2004. 





www.grefieri.ro





Colectivul de redacţie:





Coord: jud. Cristi Danileţ, membru al Consiliului Superior al Magistraturii


Realizatori: colectivul Biroului de Informare Publică şi Relaţii cu Mass Media


Supervizare: purtător de cuvânt al Consiliului Superior al Magistraturii  - Monica Prejmereanu 








Inspecţia Judiciară





În şedinţa Plenului CSM din data de 13 decembrie 2011, doamna judecător MIHAELA CARMEN TROPCEA, inspector şef al Inspecţiei Judiciare de pe lângă Plenul CSM, a fost promovată judecător la Înalta Curte de Casaţie şi Justiţie, începând din data de 20 decembrie 2011.


În data de 16 decembrie 2011, domnul judecător Horaţius Dumbravă, Preşedintele CSM, a dispus delegarea pe o perioadă de 3 luni a doamnei inspector-judecător MIORIŢA BAN în funcţia de inspector şef al Inspecţiei Judiciare de pe lângă Plenul CSM, începând cu data de 20. 12. 2011.





.Acţiuni disciplinare





Comisia de disciplină pentru judecători:


a exercitat două acţiuni disciplinare împotriva a doi judecători, pentru săvârşirea abaterilor disciplinare prevăzute de art. 99 lit. b şi h Legea nr. 303/2004 şi respectiv prevăzute .de art. 99 lit. e şi h din aceeaşi lege.      





Secţia pentru judecători a CSM:





a hotărât suspendarea din funcţie, începând cu data de 12 decembrie 2011, a doamnei Lungu (fostă Ştefănică, respectiv Florescu) Andreea Cătălina, judecător la Judecătoria Cornetu, ca urmare a exercitării recursului împotriva Hotărârii nr.11J/12 octombrie 2011 a Secţiei pentru judecători a Consiliului Superior al Magistraturii; 


a hotărât respingerea plângerii prealabile formulate de Instituţia Prefectului - judeţul Teleorman împotriva Rezoluţiei nr.127/CDJ/11 octombrie 2011 a Comisiei de disciplină pentru judecători. 





Înalta Curte de Casaţie şi Justiţie





La instanţa supremă, Completul de 5/9 Judecători, prin decizia civilă nr. 438/5 decembrie 2011, a respins contestaţia în anulare promovată de doamna procuror Ceapă Mihaela împotriva deciziei Înaltei Curţi de Casaţie şi Justiţie prin care a fost respins recursul promovat împotriva hotărârii pronunţată de Secţia pentru procurori a Consiliului Superior al Magistraturii în materie disciplinară. 





Institutul Naţional 


al Magistraturii


În perioada 5 – 11. 12. 2011, un număr de 100 viitori judecători şi procurori provenind din 13 state europene – Belgia, Bulgaria, Elveţia, Finlanda, Germania, Grecia, Italia, Macedonia, Olanda, Portugalia, România, Spania, Ungaria, însoţiţi de formatorii coordonatori, au participat la evenimentul intitulat „Săptămâna Europeană - Programul de schimb de experienţă pentru auditorii  de justiţie”, organizat de Şcoala Naţională de Magistratură din Bordeaux, Franţa (Ecole Nationale de la Magistrature - ENM). 


Marţi, 13. 12. 2011, la sediul Institutului Naţional al Magistraturii  au fost organizate două conferinţe adresate auditorilor de justiţie din anul I, după cum urmează: prima dintre acestea a avut ca temă „Reprezentarea României în faţa instanţelor internaţionale”, fiind susţinută de domnul Horaţiu Răzvan–Radu, Agent Guvernamental ; în cadrul celei de a doua conferinţe, doamna avocat Ana Diculescu - Şova le-a vorbit auditorilor despre „Arta artei de a conduce şedinţa de judecată din perspectiva terţului”.


În perioada 1 august 2011 – 31 iulie 2013, INM  derulează în parteneriat cu instituţiile omoloage responsabile cu formarea magistraţilor din Belgia, Franţa, Spania şi Turcia, proiectul Leonardo da Vinci – Parteneriate – „Învăţare pe tot parcursul vieţii”. În perioada 7 – 9. 12. 2011, la sediul Academiei de Justiţie din Turcia (Ankara), a fost organizată prima activitate prevăzută în calendarul proiectului, la care INM a fost reprezentat de o echipă alcătuită din coordonatorul departamentului de formare iniţială şi trei formatori ai Institutului. 


În perioada 8-9. 12. 2011, a fost organizat la Bucureşti, în cadrul EJTN „Drept Administrativ”, al cărui coordonator este INM, primul seminar cu tema „Drepturile Fundamentale ale Uniunii Europene – mai aproape de judecători”.


În perioada 5 – 16. 12. 2011, INM a organizat în cadrul programului EJTN „Programme d’echanges d’autorites judiciaires” o vizită de studiu pentru un grup de 3 judecători din Germania, Marea Britanie şi Polonia.


În perioada analizată, în cadrul Programului adresat modificărilor legislative majore din sistemul legal românesc, au fost organizate 3 seminarii cu tema „Noul Cod civil. Noul Cod de procedură civilă”; totodată, au fost organizate 5 seminarii cu tema  „Noul Cod penal. Noul Cod de procedură penală”.


La data de 12. 12. 2011, a fost organizată la Bucureşti, în colaborare cu Camera Consultanţilor Fiscali din România, conferinţa naţională cu tema „Implicaţiile Noului Cod Civil în materie fiscală” dedicată judecătorilor specializaţi în materie fiscală.


În cadrul proiectului de colaborare dintre INM, ANI şi SAR, aprobat de către CSM în luna septembrie 2011,  au fost organizate la Predeal 2 seminarii cu tema „Creşterea capacităţii sistemului judiciar românesc pentru a aborda averile nejustificate”.


În perioadele 8-9 12. 2011 şi 13-14. 12. 2011, au fost organizate la Bucureşti seminariile cu tema „Combaterea criminalităţii informatice în era digitală” şi, respectiv, cu tema „Lupta împotriva pirateriei şi a contrafacerii în spaţiul european – aspecte penale” (incluse în cadrul Catalogului EJTN). 





seminarul „Formarea continuă a  judecătorilor care soluţionează cauze privind adopţiile” (Braşov), în cadrul Programului finanţat de către UNICEF şi Oficiul Român pentru Adopţii, la care INM este partener; 


3 seminarii de formare continuă cu tema „Criminalitate informatică” la Cluj-Napoca, la Braşov şi la Bucureşti.  în cadrul Programului de colaborare cu EUROPOL şi PICCJ; 


3 activităţi pentru formarea continuă a judecătorilor şi procurorilor;


o vizită de studiu pentru un grup de 3 formatori din Franţa, Italia şi Polonia, în cadrul programului EJTN „Programme d’echanges d’autorites judiciaires” 


o vizita de studiu a  6 experţi europeni din Franţa, Spania şi Belgia, ( 21 – 25.11.2011),în cadrul proiectului european “Drepturile Omului din perspectiva normelor de procedură penală. Laborator Penal despre implementarea instrumentelor legislative relevante ale Uniunii Europene”. 


În ziua de 28.11.2011 au fost publicate rezultatele finale ale probelor scrise ale examenului de capacitate al judecătorilor şi procurorilor stagiari, sesiunea septembrie-decembrie 2011.


În perioada 18-26.11.2011 s-a desfăşurat proba constând în susţinerea proiectului referitor la exercitarea atribuţiilor specifice funcţiilor de conducere, în cadrul concursului/examenului pentru numirea în funcţii de conducere a judecătorilor şi procurorilor, sesiunea 23 septembrie-14 decembrie 2011.


În ziua de 30.11.2011 au fost publicate rezultatele finale ale concursului de admitere în magistratură organizat în condiţiile art. 33 alin. 1 din Legea nr. 3003/2004.


În zilele de 21-22.11.2011 dna. jud. Octavia Spineanu-Matei, directorul INM şi dna. jud. Ana Maria Garofil, director adjunct responsabil cu formarea iniţială, au participat la Paris la Întâlnirea directorilor Reţelei de Europene de Formare Judiciară (EJTN). 


În zilele de 24-25.11.2011 dna. jud. Ana Maria Garofil, dir. adj. a participat la Bruxelles la întâlnirea anuală a membrilor reţelei proiectului ERASMUS coordonat de către Univ. din Bologna. 


www.inm-lex.ro








                      � HYPERLINK "http://www.csm1909.ro" ��www.csm1909.ro� - Informaţii oficiale despre CSM 


                     � HYPERLINK "http://www.csm1909.ro/infoletter" ��www.csm1909.ro/infoletter� - Infoletter - buletin informativ oficial cu apariţie bilunară


                     � HYPERLINK "http://www.infocsm.ro" ��www.infocsm.ro� - ştiri despre CSM şi justiţie în general


                     � HYPERLINK "http://www.iurispedia.ro" ��www.iurispedia.ro� - platformă pentru comentarea şi adnotarea Noului Cod Civil


� HYPERLINK "http://www.csm1909.ro" ��www.csm1909.ro� - afişe şi broşuri pentru prezentarea Noului Cod Civil

